**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 19 /02/2025**

**Αριθμ. Πρωτ.: 3319**

**ΑΠΟΣΠΑΣΜΑ**

**Από το πρακτικό της αριθμ. 6ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 58**

**Αποδοχή διμερούς σύμβασης δωρεάς της εταιρείας «ΒΟΙΩΤΙΚΟΣ ΑΝΕΜΟΣ ΕΝΕΡΓΕΙΑΚΗ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ» της οποίας η έδρα βρίσκεται, σήμερα, στον Δήμο Αμαρουσίου, με ΑΦΜ …869 της ΔΟΥ ΦΑΕ Αθηνών, που εκπροσωπείται δεόντως στην παρούσα από τον κ. Roberto Pasqua, με τον «ΔΗΜΟ ΛΕΒΑΔΕΩΝ» με Δ/νση Πλατεία Λάμπρου Κατσώνη, τκ 32131-Λιβαδειά και ΑΦΜ 998016227, ΔΟΥ Λιβαδειάς.**

Στη Λιβαδειά σήμερα 17η Φεβρουαρίου 2025 ημέρα Δευτέρα και, ώρα 10.00 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 3012/13-02-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα έξι (6) , ήτοι:

**ΠΑΡΟΝΤΕΣ**

1. Καραμάνης Δημήτριος (Πρόεδρος)

2. Τουμαράς Βασίλειος

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη (προσήλθε στο 2ο Θ.Η.Δ.)

6. Μίχας Δημήτριος (αποχώρησε πριν από την έναρξη των θεμάτων της ημερήσιας διάταξης)

7. Ταγκαλέγκας Ιωάννης(αποχώρησε πριν από την έναρξη των θεμάτων της ημερήσιας

διάταξης)

Ο Πρόεδρος της Δημοτικής Επιτροπής εισηγούμενος το 10ο θέμα της ημερήσιας διάταξης

έθεσε υπόψη των μελών την με αριθ.πρωτ. 2970/13-02-2025 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται:

*Η εταιρεία* ***«ΒΟΙΩΤΙΚΟΣ ΑΝΕΜΟΣ ΕΝΕΡΓΕΙΑΚΗ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ»***  *κατασκευάζει Αιολικό Πάρκο έξι (6) ανεμογεννητριών στη θέση* ***«Τσιβέρι ‐ Παξιβάλα»*** *εντός των ορίων του Δήμου Λεβαδέων, Π.Ε. Βοιωτίας (εφεξής το* ***Α/Π****).*

*Στο* *πλαίσιο**αυτό συμφωνεί να υλοποιήσει έργα κοινής ωφέλειας εντός των ορίων του Δήμου Λεβαδέων κατά τη φάση κατασκευής του Α/Π, με στόχο την προώθηση της οικονομικής και κοινωνικής ανάπτυξης των τοπικών κοινοτήτων και τη βελτίωση της ποιότητας ζωής των κατοίκων της, μέσω της υλοποίησης πολιτικών εταιρικής κοινωνικής ευθύνης και περιβαλλοντικών και κοινωνικών επενδυτικών προγραμμάτων, σε συνεννόηση και συνεργασία με τον Δήμο Λεβαδέων. Σε αυτό το πλαίσιο, η Εταιρεία έχει επιδείξει διάθεση να στηρίξει την τοπική κοινωνία και με μια σειρά δωρεών οι οποίες θα πραγματοποιηθούν κατά τη φάση κατασκευής του Α/Π.*

1. *Η ΒΟΙΩΤΙΚΟΣ ΑΝΕΜΟΣ Μ.Α.Ε.Ε.*

*Δεσμεύεται, κατά τη διάρκεια κατασκευής του Α/Π, και όχι πέραν του τέλους του έτους 2025 να χρηματοδοτήσει αναπτυξιακά έργα κοινής ωφέλειας στις Κοινότητες Αγίας Άννας & Κυριακίου του Δήμου Λεβαδέων. Πιο συγκεκριμένα, κατά τη φάση κατασκευής του Α/Π, η Εταιρεία θα υλοποιήσει, μέσω παροχής χρηματοδότησης, για τις ανάγκες του Δήμου Λεβαδέων και των κατοίκων του, τις δράσεις που συμφωνούνται με την παρούσα συμφωνία συνεργασίας και όπως περιγράφονται στο συνημμένο Παράρτημα της παρούσας, το οποίο αποτελεί αναπόσπαστο τμήμα αυτής συνολικού ποσού έως* ***διακοσίων χιλιάδων Ευρώ (200.000 €) με ΦΠΑ 24%.*** *Η χρηματοδότηση αυτών των αναγκών θα γίνει υπό τη μορφή πληρωμής των εργοληπτών κατά τη λήψη των σχετικών τιμολογίων. Ειδικότερα, στις περιπτώσεις των δράσεων οι οποίες περιλαμβάνουν την υλοποίηση τεχνικών έργων, η Εταιρεία, κατόπιν παραλαβής τεχνικής περιγραφής (ή και πλήρους αδειοδοτημένων μελετών, όπου αυτό απαιτείται από την κείμενη νομοθεσία) με αναλυτικές προδιαγραφές υλοποίησής τους από την αρμόδια τεχνική υπηρεσία του Δήμου Λεβαδέων, αφού αξιολογήσει με τη συνεργασία της τεχνικής υπηρεσίας του Δήμου τη συμβατότητα των σχετικών παραληφθέντων προσφορών των υποψήφιων εργοληπτών ότι πληρούν τις υποδεικνυόμενες προδιαγραφές, θα εγκρίνει ή θα απορρίψει τον επιλεγέντα από τον Δήμο Λεβαδέων εργολήπτη για την υλοποίηση του εκάστοτε τεχνικού έργου. Μετά την ολοκλήρωση και παράδοση του έργου στο Δήμο Λεβαδέων καθώς και μετά κάθε απαραίτητο σχετικό έλεγχο που θα διενεργεί καθ’ όλη τη διάρκεια κατασκευής του η τεχνική υπηρεσία του Δήμου Λεβαδέων κατά την κρίση της προκειμένου να διαπιστωθεί η επιτυχής κατασκευή και ολοκλήρωσή του, ο Δήμος θα ενημερώσει την Εταιρεία σχετικώς, ώστε αυτή να προχωρήσει στην προαναφερθείσα πληρωμή των εργοληπτών.*

*Τα ανωτέρω έργα θα υλοποιηθούν από την Εταιρεία σταδιακά, με τέτοιο τρόπο ώστε η χρηματοοικονομική στήριξη να κατανεμηθεί ισομερώς κατά το στάδιο κατασκευής του Α/Π.*

1. *Ο Δήμος Λεβαδέων*

*Δεσμεύεται ότι οι δράσεις κοινής ωφέλειας (έργα και δωρεές) της Εταιρείας, όπως έχουν συμφωνηθεί στο συνημμένο Παράρτημα, δεν θα υπερβούν το συμφωνηθέν ποσό και θα υλοποιηθούν (έναρξη και αποπεράτωση) σύμφωνα με τους όρους της παρούσας συμφωνίας.*

*Σε περίπτωση που η δαπάνη κατασκευής ενός έργου υπερβεί τη συμφωνηθείσα δαπάνη, ο Δήμος Λεβαδέων αναλαμβάνει την υποχρέωση ανεύρεσης πόρων για την κάλυψη του υπερβάλλοντος ποσού, τηρώντας το χρονοδιάγραμμα. Στο πλαίσιο αυτό μπορεί να γίνει ανακατανομή ποσών εντός του ορίου των διακοσίων χιλιάδων Ευρώ (200.000€) ΜΕ Φπα 24% , κατόπιν της σύμφωνης γνώμης της Εταιρείας. Συμφωνείται ειδικά μεταξύ των μερών ότι η Εταιρεία δεν έχει καμία υποχρέωση να καλύψει τα εν λόγω επιπλέον ποσά.*

*Αναλαμβάνει την αμελλητί διευθέτηση όλων των σχετικών και νόμιμων διεργασιών, συμπεριλαμβανομένης της έγκαιρης έκδοσης αδειών για τα έργα όπως απαιτείται, αποσκοπώντας στην αποφυγή καθυστερήσεων αναφορικά με την έκδοση όλων των απαραίτητων αδειών και εγκρίσεων των παραπάνω έργων κοινής ωφέλειας, καθώς και την εξασφάλιση όλων των απαραίτητων προϋποθέσεων για την απρόσκοπτη υλοποίησή τους και την παροχή κάθε διευκόλυνσης στην Εταιρεία κατά την υλοποίησή τους. Με την ολοκλήρωση της κατασκευής και την παράδοση των έργων, ο Δήμος Λεβαδέων θα βεβαιώσει γραπτά για την προσήκουσα ολοκλήρωση τους.*

*Αναλαμβάνει να συμβάλλει στην επιτυχή υλοποίηση των έργων και να τα προβάλει και ανακοινώσει στην τοπική κοινωνία, αναγνωρίζοντας και αναφέροντας την υποστήριξη της Εταιρείας σε όλες τις σχετικές επικοινωνίες. Οι ειδικοί όροι για την αναγνώριση των εργασιών και των δωρεών που θα υλοποιηθούν από την Εταιρεία θα συμφωνηθούν μεταξύ των μερών ανά έργο/εργασία.*

*Η εταιρεία θα διαθέτει τις απαιτούμενες γνώσεις εμπειρία , το ανθρώπινο δυναμικό , τα μηχανήματα και τον εξοπλισμό και θα εκτελέσει το έργο κατά την κείμενη νομοθεσία και με όλους του κανόνες της τέχνης και επιστήμης και με υψηλά επαγγελματικά πρότυπα .*

*Ισχύουσα Νομοθεσία*

*α. Σύμφωνα με την περίπτωση κα΄ της παρ.1 του άρθρου 72 του Ν. 3852/2010 , όπως αντικαταστάθηκε με την παρ.1 του άρθρου 3 του Ν.4623/89 ,στις αρμοδιότητες της Οικονομικής Επιτροπής συμπεριλαμβάνεται και η αποδοχή κληρονομιών , κληροδοσιών, και δωρεών.*

*β. Επίσης σύμφωνα με την παρ. 3 του άρθρου 49 του Ν. 4412/2016 με απόφαση του αρμοδίου οργάνου (Οικονομική Επιτροπή ) μπορεί να εγκρίνεται η εκπόνηση μελέτης ή μέρους της , η παροχή τεχνικών υπηρεσιών , η εκτέλεση δημόσιου έργου ή τμήματος του από ενδιαφερόμενο φυσικό ή νομικό πρόσωπο , με δαπάνη του χωρίς καμία επιβάρυνση του Δημοσίου ( του Δήμου εν προκειμένω ) και να ορίζονται οι όροι με τους οποίους θα εκτελεστεί η μελέτη ή η παροχή τεχνικών υπηρεσιών ή το έργο και θα γίνει η επίβλεψη , έγκριση και παραλαβή από τις αρμόδιες υπηρεσίες*

*γ.* Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

*Κατόπιν των ανωτέρω καλείστε να αποφασίσετε :*

***Α)******για την αποδοχή διμερούς σύμβασης δωρεάς***  *εκ μέρους της ανώνυμης εταιρείας «****ΒΟΙΩΤΙΚΟΣ ΑΝΕΜΟΣ ΕΝΕΡΓΕΙΑΚΗ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ*** *» προς το Δήμο Λεβαδέων , προϋπολογισμού δαπάνης #****200.000,00 # € ευρώ*** *(συμπεριλαμβανομένου του Φ.Π.Α 24% ) ,*

***Β)******Την εξουσιοδότηση του Δημάρχου Λεβαδέων*** *, ως νόμιμου εκπροσώπου , για την υπογραφή της Σύμβασης .*

**Η Δημοτική Επιτροπή λαμβάνοντας υπόψη :**

Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το υπ αριθμ.πρωτ. 2970/13-02-2025 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

**Α)**Αποδέχεται την  **διμερή σύμβαση δωρεά**  εκ μέρους της ανώνυμης εταιρείας «**ΒΟΙΩΤΙΚΟΣ ΑΝΕΜΟΣ ΕΝΕΡΓΕΙΑΚΗ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ** » προς το Δήμο Λεβαδέων , προϋπολογισμού δαπάνης #**200.000,00 # € ευρώ** (συμπεριλαμβανομένου του Φ.Π.Α 24% ) ως παρακάτω:

ΣΥΜΒΑΣΗ ΔΩΡΕΑΣ

(του άρθρου 3Α του Ν. 4182/2013)

Μεταξύ, **αφενός**, της εταιρίας με την επωνυμία **ΒΟΙΩΤΙΚΟΣ ΑΝΕΜΟΣ ΕΝΕΡΓΕΙΑΚΗ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ, με διακριτικό τίτλο ΒΟΙΩΤΙΚΟΣ ΑΝΕΜΟΣ Μ.Α.Ε.Ε.**, της οποίας η έδρα βρίσκεται, σήμερα, στον Δήμο Αμαρουσίου, με ΑΦΜ 999026869 της ΔΟΥ ΦΑΕ Αθηνών, που εκπροσωπείται δεόντως στην παρούσα από τον κ. Roberto Pasqua, (εφεξής η «**Εταιρεία**»), η οποία:

Χάρη στη μακρόχρονη εμπειρία της διεθνώς, φροντίζει όχι μόνο ο σχεδιασμός των αιολικών πάρκων της να ικανοποιεί όλες τις δεσμεύσεις και τους περιορισμούς της κείμενης Νομοθεσίας, αλλά και να ακούει από τα πρώιμα στάδια της ανάπτυξης την τοπική κοινωνία και τους προβληματισμούς της, ώστε να συνεισφέρει και σε επίπεδο υποδομών και δράσεων οι οποίες ενισχύουν την πολιτισμική και οικονομική ζωή των περιοχών όπου αναπτύσσει τα έργα της.

Η Εταιρεία κατασκευάζει Αιολικό Πάρκο έξι (6) ανεμογεννητριών στη θέση **«Τσιβέρι‐Παξιβάλα»** εντός των ορίων του Δήμου Λεβαδέων, Π.Ε. Βοιωτίας (εφεξής το **Α/Π**).

Στο πλαίσιο αυτό δηλώνει την πρόθεσή της να υλοποιήσει έργα κοινής ωφέλειας εντός των ορίων του Δήμου Λεβαδέων κατά τη φάση κατασκευής του Α/Π, με στόχο την προώθηση της οικονομικής και κοινωνικής ανάπτυξης των τοπικών κοινοτήτων και τη βελτίωση της ποιότητας ζωής των κατοίκων της, μέσω της υλοποίησης πολιτικών εταιρικής κοινωνικής ευθύνης και περιβαλλοντικών και κοινωνικών επενδυτικών προγραμμάτων, σε συνεννόηση και συνεργασία με τον Δήμο Λεβαδέων. Σε αυτό το πλαίσιο, η Εταιρεία έχει επιδείξει διάθεση να στηρίξει την τοπική κοινωνία και με μια σειρά δωρεών οι οποίες θα πραγματοποιηθούν κατά τη φάση κατασκευής του Α/Π.

**Και αφετέρου**, του ΟΤΑ με την επωνυμία **Δήμος Λεβαδέων**, της Περιφερειακής Ενότητας Βοιωτίας της Περιφέρειας Στερεάς Ελλάδας, που εδρεύει στη Λιβαδειά (Πλατεία Λάμπρου Κατσώνη), με ΑΦΜ 998016227 της ΔΟΥ Λιβαδειάς, και εκπροσωπείται νόμιμα στην παρούσα από το Δήμαρχο Λεβαδέων κ. Δημήτριο Καραμάνη του Κωνσταντίνου, ο οποίος:

Καλωσορίζει την υλοποίηση μέσω δωρεάς έργων κοινής ωφέλειας εντός των ορίων του Δήμου Λεβαδέων.

Στο πλαίσιο των παραπάνω θεμελιωδών αρχών και δηλώσεων, στη Λιβαδειά του Δήμου Λεβαδέων, σήμερα, **05, Φεβρουαρίου του έτους 2025** συμφωνήθηκαν από τα μέρη τα ακόλουθα:

# Η ΒΟΙΩΤΙΚΟΣ ΑΝΕΜΟΣ Μ.Α.Ε.Ε.

Δεσμεύεται, κατά τη διάρκεια κατασκευής του Α/Π, και όχι πέραν του τέλους του έτους 2025 να χρηματοδοτήσει αναπτυξιακά έργα κοινής ωφέλειας στις Κοινότητες Αγίας Άννας & Κυριακίου του Δήμου Λεβαδέων. Πιο συγκεκριμένα, κατά τη φάση κατασκευής του Α/Π, η Εταιρεία θα υλοποιήσει, μέσω παροχής χρηματοδότησης, για τις ανάγκες του Δήμου Λεβαδέων και των κατοίκων του, τις δράσεις που συμφωνούνται με την παρούσα συμφωνία συνεργασίας και όπως περιγράφονται στο συνημμένο Παράρτημα της παρούσας, το οποίο αποτελεί αναπόσπαστο τμήμα αυτής συνολικού ποσού έως διακοσίων χιλιάδων Ευρώ (200.000€) πλέον ΦΠΑ. Η χρηματοδότηση αυτών των αναγκών θα γίνει υπό τη μορφή πληρωμής των εργοληπτών κατά τη λήψη των σχετικών τιμολογίων. Ειδικότερα, στις περιπτώσεις

των δράσεων του Παραρτήματος, οι οποίες περιλαμβάνουν την υλοποίηση τεχνικών έργων, η Εταιρεία, κατόπιν παραλαβής τεχνικής περιγραφής (ή και πλήρους αδειοδοτημένων μελετών, όπου αυτό απαιτείται από την κείμενη νομοθεσία) με αναλυτικές προδιαγραφές υλοποίησής τους από την αρμόδια τεχνική υπηρεσία του Δήμου Λεβαδέων, αφού αξιολογήσει με τη συνεργασία της τεχνικής υπηρεσίας του Δήμου τη συμβατότητα των σχετικών παραληφθέντων προσφορών των υποψήφιων εργοληπτών ότι πληρούν τις υποδεικνυόμενες προδιαγραφές, θα εγκρίνει ή θα απορρίψει τον επιλεγέντα από τον Δήμο Λεβαδέων εργολήπτη για την υλοποίηση του εκάστοτε τεχνικού έργου. Μετά την ολοκλήρωση και παράδοση του έργου στο Δήμο Λεβαδέων καθώς και μετά κάθε απαραίτητο σχετικό έλεγχο που θα διενεργεί καθ’ όλη τη διάρκεια κατασκευής του η τεχνική υπηρεσία του Δήμου Λεβαδέων κατά την κρίση της προκειμένου να διαπιστωθεί η επιτυχής κατασκευή και ολοκλήρωσή του, ο Δήμος θα ενημερώσει την Εταιρεία σχετικώς, ώστε αυτή να προχωρήσει στην προαναφερθείσα πληρωμή των εργοληπτών.

Τα ανωτέρω έργα θα υλοποιηθούν από την Εταιρεία σταδιακά, με τέτοιο τρόπο ώστε η χρηματοοικονομική στήριξη να κατανεμηθεί ισομερώς κατά το στάδιο κατασκευής του Α/Π.

# Ο Δήμος Λεβαδέων

Δεσμεύεται ότι οι δράσεις κοινής ωφέλειας (έργα και δωρεές) της Εταιρείας, όπως έχουν συμφωνηθεί στο συνημμένο Παράρτημα, δεν θα υπερβούν το συμφωνηθέν ποσό και θα υλοποιηθούν (έναρξη και αποπεράτωση) σύμφωνα με τους όρους της παρούσας συμφωνίας. Σε περίπτωση που η δαπάνη κατασκευής ενός έργου υπερβεί τη συμφωνηθείσα δαπάνη, ο Δήμος Λεβαδέων αναλαμβάνει την υποχρέωση ανεύρεσης πόρων για την κάλυψη του υπερβάλλοντος ποσού, τηρώντας το χρονοδιάγραμμα. Στο πλαίσιο αυτό μπορεί να γίνει ανακατανομή ποσών εντός του ορίου των διακοσίων χιλιάδων Ευρώ (200.000€), κατόπιν της σύμφωνης γνώμης της Εταιρείας. Συμφωνείται ειδικά μεταξύ των μερών ότι η Εταιρεία δεν έχει καμία υποχρέωση να καλύψει τα εν λόγω επιπλέον ποσά.

Αναλαμβάνει την αμελλητί διευθέτηση όλων των σχετικών και νόμιμων διεργασιών, συμπεριλαμβανομένης της έγκαιρης έκδοσης αδειών για τα έργα όπως απαιτείται, αποσκοπώντας στην αποφυγή καθυστερήσεων αναφορικά με την έκδοση όλων των απαραίτητων αδειών και εγκρίσεων των παραπάνω έργων κοινής ωφέλειας, καθώς και την εξασφάλιση όλων των απαραίτητων προϋποθέσεων για την απρόσκοπτη υλοποίησή τους και την παροχή κάθε διευκόλυνσης στην Εταιρεία κατά την υλοποίησή τους. Με την ολοκλήρωση της κατασκευής και την παράδοση των έργων, ο Δήμος Λεβαδέων θα βεβαιώσει γραπτά για την προσήκουσα ολοκλήρωση τους.

Αναλαμβάνει να συμβάλλει στην επιτυχή υλοποίηση των έργων και να τα προβάλει και ανακοινώσει στην τοπική κοινωνία, αναγνωρίζοντας και αναφέροντας την υποστήριξη της Εταιρείας σε όλες τις σχετικές επικοινωνίες. Οι ειδικοί όροι για την αναγνώριση των εργασιών και των δωρεών που έχουν υλοποιηθεί από την Εταιρεία θα συμφωνηθούν μεταξύ των μερών ανά έργο/εργασία.

# Λοιποί όροι

* 1. Αναφορικά με τα έργα που συμφωνήθηκαν να υλοποιηθούν, η Εταιρεία αναλαμβάνει, με συμφωνία των μερών, την άμεση πληρωμή των εργοληπτών ή των προμηθευτών κατόπιν συνεννόησης με το Δήμο Λεβαδέων, βάσει και όσων ορίζονται στην υπό 1 παράγραφο ανωτέρω και σύμφωνα με τις διατάξεις του Ν. 4182/2013, όπως κάθε φορά ισχύει.
  2. Όλες οι παραπάνω δεσμεύσεις της Εταιρείας ισχύουν για όλη τη διάρκεια της παρούσας συμφωνίας, με την προϋπόθεση ότι η κατασκευή ή/και λειτουργία του Α/Π δεν θα διακοπεί από υπαιτιότητα της Εταιρείας.
  3. Σε περίπτωση που η ανάπτυξη/κατασκευή του Α/Π διακοπεί χωρίς υπαιτιότητα της Εταιρείας, η Εταιρεία δεν υποχρεούται να καταβάλει κανένα ποσό κατά την παρούσα σύμβαση, εκτός από αυτά που έχουν ήδη καταβληθεί κατά την ημερομηνία της διακοπής. Σε περίπτωση που η διακοπή της ανάπτυξης/κατασκευής ή λειτουργίας του Α/Π οφείλεται σε πράξεις ή παραλείψεις του Δήμου Λεβαδέων, η Εταιρεία δικαιούται να ανακαλέσει τις σχετικές δωρεές.
  4. Σε περίπτωση μη συμμόρφωσης με το χρονοδιάγραμμα υλοποίησης μιας εργασίας λόγω ενεργειών ή παραλείψεων των τοπικών αρχών ή σε περίπτωση που η εκτέλεση των εργασιών απαιτεί ποσό που υπερβαίνει το συμφωνηθέν ποσό/κόστος της Εταιρείας, η Εταιρεία δεν έχει καμία υποχρέωση να συνεχίσει την οικονομική στήριξη των εργασιών προτού οι τοπικές αρχές συμμορφωθούν με τις υποχρεώσεις τους. Η Εταιρεία έχει το δικαίωμα να μην ξεκινήσει την χρηματοδότηση ενός έργου εάν **ο Δήμος Λεβαδέων** δεν έχει εξασφαλίσει τα κεφάλαια για την κάλυψη οποιασδήποτε αναμενόμενης υπέρβασης του προϋπολογισμού των εργασιών.
  5. Ο κατάλογος του Παραρτήματος μπορεί να τροποποιηθεί με έγγραφη συμφωνία των δύο μερών, τηρουμένων όλων των προηγούμενων όρων της παρούσας και με την προϋπόθεση ότι οι εργασίες κάθε έργου και η δωρεά που προβλέπονται στο Παράρτημα δεν έχουν ξεκινήσει.
  6. Η παρούσα συμφωνία θα τεθεί σε ισχύ ύστερα από την αποδοχή της από **την Δημοτική Επιτροπή** του Δήμου Λεβαδέων.
  7. Σύμφωνα με τις διατάξεις του άρθρου 3α του Ν. 4182/2013, όπως έχει τροποποιηθεί και ισχύει, για την ορθή εφαρμογή και τήρηση της συμφωνίας, σύμφωνα και με τα οριζόμενα στα άρθρα 72 και 84 του Ν. 3852/2010, ως ισχύει σήμερα, ο Δήμος Λεβαδέων δεσμεύεται πριν από την υλοποίηση των συμφωνημένων αναπτυξιακών έργων κοινής ωφέλειας του Παραρτήματος που θα υλοποιήσει η Εταιρεία ύψους έως 200.000€, να ενεργήσει για την αποδοχή των έργων αυτών από το Δημοτικό Συμβούλιο του. Επιπλέον, ρητά συμφωνείται ότι πριν από την υλοποίηση κάθε έργου, ο Δήμος Λεβαδέων αναλαμβάνει την υποχρέωση να συνάψει σύμβαση παροχής υπηρεσιών/εκτέλεσης έργου με τον εργολήπτη, για λογαριασμό της Εταιρείας, προς εκπλήρωση του σκοπού της δωρεάς, κατά τους ορισμούς του άρθρου 3α του Ν. 4182/2013 και για την αποδοχή της από το Δημοτικό Συμβούλιο του Δήμου Λεβαδέων.

Προκειμένου δε να υποδείξει ο Δήμος Λεβαδέων στην Εταιρεία τον πλέον κατάλληλο εργολήπτη καθώς και τον χρόνο ολοκλήρωσης της σχετικής διαδικασίας, συγκροτεί επιτροπή που απαρτίζεται από τον Δήμαρχο (ή τον αναπληρωτή του), **τον Αντιδήμαρχο Τεχνικών Υπηρεσιών και το Διευθυντή Τεχνικών Υπηρεσιών του Δήμου,** καθώς και εκπρόσωπο ή εμπειρογνώμονα της Εταιρείας, εφόσον η Εταιρεία το κρίνει απαραίτητο, σύμφωνα με τους ορισμούς του άρθρου 3α του Ν. 4182/2013.

* 1. Τα μέρη δεσμεύονται να συνεργαστούν στο πλαίσιο των αρχών της καλής πίστης, λαμβάνοντας υπόψη τις κείμενες διατάξεις και αρμοδιότητες αυτών και καταβάλλοντας κάθε νόμιμη και εύλογη προσπάθεια ώστε να επιτύχουν τους στόχους της παρούσας συμφωνίας. Επίσης τα μέρη, το καθένα σύμφωνα με τον ρόλο και τις αρμοδιότητές του, θα συνεχίσουν να συνεργάζονται με καλή πίστη για να υποστηρίξουν και να προωθήσουν την ολοκλήρωση και τη λειτουργία του Α/Π.
  2. Συμφωνείται ρητώς μεταξύ των μερών ότι:

(α) οποιαδήποτε χρηματοδότηση των συμφωνηθέντων έργων καθώς και η παρούσα σύμβαση έχουν ex gratia

χαρακτήρα και, ως εκ τούτου, μπορούν να ανακληθούν ελεύθερα ανά πάσα στιγμή από την Εταιρεία, και

(β) η χρηματοδότηση εξαρτάται από την τήρηση των προαναφερθέντων όρων καθώς και από την προϋπόθεση (υπό τη μορφή, από νομική άποψη, του «τρόπου» σύμφωνα με την ελληνική νομοθεσία) ότι το ποσό της χρηματοδότησης θα χρησιμοποιηθεί αποκλειστικά για την υλοποίηση των συμφωνηθέντων έργων, βάσει του Παραρτήματος της παρούσας σύμβασης.

* 1. Η παρούσα συμφωνία καθώς και οποιαδήποτε εξωσυμβατική υποχρέωση που απορρέει από την παρούσα συμφωνία, θα ερμηνεύονται σύμφωνα με και θα διέπονται από το Ελληνικό Δίκαιο.

Σε περίπτωση διαφοράς που προκύψει σε σχέση με ή ως αποτέλεσμα της παρούσας συμφωνίας, τα μέρη θα προσπαθήσουν να την επιλύσουν επιδεικνύοντας καλή πίστη και με φιλικό και έγκαιρο τρόπο. Σε περίπτωση που τα μέρη δεν επιλύσουν τη διαφορά με φιλικό διακανονισμό, όπως αναφέρεται παραπάνω, αρμόδια για την επίλυση της διαφοράς θα είναι τα Δικαστήρια της Αθήνας.

* 1. Ο Όμιλος EDPR ασκεί τη δραστηριότητά του κάτω από υψηλά πρότυπα δεοντολογίας, επιχειρηματικής ακεραιότητας, συνείδησης και κοινωνικής ευθύνης, καθώς και με αυστηρό σεβασμό και συμμόρφωση στην εκάστοτε ισχύουσα Νομοθεσία και χωρίς καμία ανοχή, για τις εταιρείες και τους εκάστοτε συνεργάτες του Ομίλου, σε οποιαδήποτε συμπεριφορά που θα μπορούσε να θέσει υπό αμφισβήτηση αυτές τις αρχές ως τη θέση του Ομίλου στην αγορά.

Ο δικαιούχος της δωρεάς Δήμος Λεβαδέων δηλώνει ότι:

‐ γνωρίζει και σέβεται τις δεσμεύσεις που έχει υιοθετήσει ο Όμιλος EDPR σχετικά με τη δεοντολογία, την ακεραιότητα, τη συμμόρφωση και την καταπολέμηση της διαφθοράς, όπως περιγράφονται στα αντίστοιχα έγγραφα, διαθέσιμα στη διεύθυνση https://[www.edpr.com/en/edpr/our](http://www.edpr.com/en/edpr/our)‐company/ethics και συμμορφώνεται με την εφαρμοστέα στην παρούσα σύμβαση εθνική και διεθνή νομοθεσία,

‐ δεν υπάρχει σύγκρουση συμφερόντων που να σχετίζεται με τον σκοπό της σύμβασης,

‐ Η EDPR μπορεί να ζητήσει από τον δικαιούχο της δωρεάς να αποδείξει τη συμμόρφωσή του με όσα ορίζονται στο παρόν άρθρο ανά πάσα στιγμή, ζητώντας πληροφορίες από τον ως άνω δικαιούχο απευθείας ή μέσω τρίτου μέρους, προκειμένου να διασφαλιστεί ότι η δωρεά χρησιμοποιείται για τον συγκεκριμένο σκοπό που καθορίζεται στην παρούσα σύμβαση.

Οποιαδήποτε παραβίαση των διατάξεων αυτού του άρθρου από τον δικαιούχο της δωρεάς, καθώς και η διάπραξη οποιασδήποτε παραβίασης των δεσμεύσεων που έχει υιοθετήσει ο Όμιλος EDPR σχετικά με τη δεοντολογία, την ακεραιότητα, τη συμμόρφωση και την καταπολέμηση της διαφθοράς, θα αντιμετωπίζεται ως παραβίαση της σύμβασης, που δικαιολογεί την αναστολή ή/και τη λύση της σύμβασης από την EDPR σύμφωνα με τους όρους και τις προϋποθέσεις που ορίζονται στη σύμβαση.

# Ρήτρα Κυρώσεων

Ως «Πρόσωπο στο οποίο έχουν επιβληθεί κυρώσεις» νοείται κάθε φυσικό ή νομικό πρόσωπο που εμφανίζεται σε έναν ή περισσότερους καταλόγους κυρώσεων.

«Λίστες κυρώσεων» σημαίνει καθεμία ή οποιαδήποτε από τις παρακάτω λίστες:

α) κατάλογος οποιουδήποτε οικονομικού, χρηματοοικονομικού ή εμπορικού περιοριστικού μέτρου, καθώς και τυχόν εμπορικών και εμπάργκο όπλων που θεσπίζει η Ευρωπαϊκή Ένωση σύμφωνα με το Κεφάλαιο 2 του Τίτλου V της Συνθήκης για την Ευρωπαϊκή Ένωση και το άρθρο 215 της Συνθήκης για τη Λειτουργία της Ευρωπαϊκής Ένωσης, όπως δημοσιεύεται στον επίσημο ιστότοπο του χάρτη κυρώσεων της Ευρωπαϊκής

Ένωσης EU Sanctions Map. Αυτό περιλαμβάνει οποιαδήποτε τροποποίηση και συμπλήρωσή τους που μπορεί να υπάρχει σε αυτόν ή σε οποιονδήποτε επίσημο ιστότοπο.

β) κατάλογος με κάθε οικονομικό, χρηματοοικονομικό και εμπορικό περιοριστικό μέτρο και εμπάργκο όπλων που θεσπίζεται από το Συμβούλιο Ασφαλείας των Ηνωμένων Εθνών σύμφωνα με το άρθρο 41 του καταστατικού χάρτη των ΗΕ που δημοσιεύεται στον επίσημο ιστότοπο των ΗΕ http[s://www.un.org/sc/suborg/en/sanctions/un](http://www.un.org/sc/suborg/en/sanctions/un)‐sc‐consolidated‐list, όπως αυτός τροποποιείται και συμπληρώνεται κατά καιρούς ή σε κάθε άλλη σελίδα που τον αντικαθιστά,

γ) κατάλογος με κάθε οικονομικό, χρηματοοικονομικό και εμπορικό περιοριστικό μέτρο και εμπάργκο όπλων που θεσπίζουν οι αρμόδιοι φορείς / τα επίσημα όργανα ή οι υπηρεσίες που είναι επιφορτισμένες με τη διαχείριση, την εφαρμογή ή την επιβολή κυρώσεων στις Ηνωμένες Πολιτείες, συμπεριλαμβανομένου του Γραφείου Ελέγχου Αλλοδαπών Περιουσιακών Στοιχείων (Office of Foreign Assets Control) του Υπουργείου Οικονομικών των ΗΠΑ, όπως είναι ενδεικτικά τα αναφερόμενα στον επίσημο ιστότοπο Sanctions Programs and Country Information | U.S. Department of the Treasury, όπως αυτός τροποποιείται και συμπληρώνεται κατά καιρούς ή σε κάθε άλλη σελίδα που τον αντικαθιστά,

δ) κατάλογος τυχόν οικονομικών, χρηματοπιστωτικών και εμπορικών περιοριστικών μέτρων και εμπάργκο όπλων που εκδόθηκαν από την κυβέρνηση του Ηνωμένου Βασιλείου (συμπεριλαμβανομένων, ενδεικτικά, εκείνων που διατίθενται στον επίσημο ιστότοπο του Ηνωμένου Βασιλείου https://[www.gov.uk/government/publications/the](http://www.gov.uk/government/publications/the)‐uk‐sanctions‐list,

όπως τροποποιείται και συμπληρώνεται κατά καιρούς ή σε οποιαδήποτε διάδοχη σελίδα.

Όσον αφορά στην εκτέλεση της Σύμβασης, ο Δήμος Λεβαδέων δηλώνει και εγγυάται ότι:

1. ούτε ο Δήμος Λεβαδέων ούτε οποιοσδήποτε από τους υπαλλήλους, στελέχη και μέλη των οργάνων του είναι Πρόσωπο στο οποίο έχουν επιβληθεί κυρώσεις,
2. ο Δήμος Λεβαδέων θα ενημερώσει αμέσως την Εταιρεία σε περίπτωση οποιασδήποτε ύποπτης ή γνωστής συμπερίληψης του ίδιου ή των υπαλλήλων, στελεχών και μελών των οργάνων του στους καταλόγους κυρώσεων, μόλις λάβει γνώση ή όφειλε εύλογα να γνωρίζει μια τέτοια ύποπτη συμπερίληψη. Στην περίπτωση αυτή, η Εταιρεία θα έχει το δικαίωμα να καταγγείλει αμέσως τη συμφωνία αυτόματα με την αποστολή σχετικής ειδοποίησης (ανεξάρτητα από οποιεσδήποτε διατάξεις της παρούσας δωρεάς, η ειδοποίηση που επιδόθηκε μέσω e‐mail θα θεωρείται επίσης ότι έχει επιδοθεί με έγκυρο τρόπο, με την επιφύλαξη τυχόν διατάξεων της παρούσας δωρεάς).

Η παρούσα σύμβαση συντάχθηκε σε δύο (2) πρωτότυπα αντίγραφα, τα οποία διαβάστηκαν, επιβεβαιώθηκαν και στη συνέχεια υπεγράφησαν από τους εκπροσώπους των συμβαλλομένων μερών. Κάθε συμβαλλόμενο μέρος έλαβε ένα (1) πρωτότυπο αντίγραφο.

ΤΑ ΣΥΜΒΑΛΛΟΜΕΝΑ ΜΕΡΗ

Ο Δήμος Λεβαδέων Η Εταιρεία



Δημήτριος Καραμάνης Roberto Pasqua

**Β)** **Εξουσιοδοτεί του Δήμαρχο Λεβαδέων** , ως νόμιμο εκπρόσωπο , για την υπογραφή της Σύμβασης .

**Η απόφαση πήρε αριθμό 58/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Αγνιάδης Παναγιώτης
3. Καλλιαντάσης Χρήστος
4. Παπαβασιλείου Αικατερίνη

ΠΙΣΤΟ ΑΠΟΣΠΑΣΜΑ

Λιβαδειά 19 -02-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ